Gustave Doré

Dr **Paul Gustave Doré** (* 6. Januar 1832 z Stroossburg; † 23. Januar 1883 z Baris) isch e franzöösischer Mooler und Grafiker gsii, wo sich vor allem as Illustrator e Naame gmacht het.

## Biographii
Im Doré si Begaabig as Zäichner isch scho ufgfalle, won er no Schüeler gsii isch. Er het au won er erst sibni gsi isch aagfange meerer Instrumänt afo spiile. Uf dr Giige isch er virtuoos worde. Mit nüüni het er zum erste Mol en Illustrazioon vom Dante Alighieri siiner *[[Göttliche Komödie|Göttlige Komödie]]* gmacht. Mit drizääni isch er uf Baris gange und het zwäi Joor druf 1847 as Illustrator bim *Journal pour rire* gschafft. Im gliiche Joor isch au siini ersti Arbet, *Die Abenteuer des Herkules*, im Pariser Verlag Aubert veröffentligt worde. 

1853 het er Illustrazioone für d Wärk vom Lord Byron gmacht, spööter Bilder für en änglischi Bible, und 1863 370 Illustrazioone für die franzöösischi Usgoob vom Miguel de Cervantes sim *Don Quijote*. 

D Bibelillustrazioone häi dr Doré z Ängland bekannt gmacht und er het dr Ufdraag überchoo e Bordret vo London z zäichne. 1872 isch s Buech  *London: A Pilgrimage* erschiine mit 180 Stich. S Buech isch drfüür kritisiert worde, ass si Fokus uf d Armekwardier grichdet sig.

Dt Gustave Doré isch am 23. Januar 1883 z Baris am ene Herzinfarkt gstorbe.

## Uswaal vo Wärk
Dr Doré  isch 1854  mit seinen Holzstich im François Rabelais  sim *[[Gargantua und Pantagruel]]* und 1855 im Honoré de Balzac siine *[[Tolldreiste Geschichten]]* bekannt worde. Er het denn no öbbe  90 Wärk vo dr Wältlitratur illustriert, drunder:

## Iifluss
Im Doré siini Biibelillustrazioone ghöören immer no zu de bekanntiste überhaupt, er gältet as äine vo de grösste Mäister vo däm Schaner. Siini 230 Bibelgrafike si under anderem vo de berüemte Graphiker Pisan, Pannemaker und Laplante gstoche worde. 

Dr Doré het bizarri Bilder vo Faabelwääse, Monster, Skelett und ghäimnisvolle Sagegstalte gmacht. Drbii si d Stich handwärklig hervorragend usgfüert, d Diefewirkig und d Darstellig vom Liecht si mäisterhaft. Si Wärk het dr Surrealist Salvador Dalí entschäidend beiiflusst, un dä het si druckgrafischs Wärk au an de groosse Theme vo dr Wältlitratur orientiert. Stark beeiidruckt vom Doré sim Wärk isch dr Walter Moers gsi, wo 2001 si Roman *[[Wilde Reise durch die Nacht]]* um 21 Bilder vom Doré ume konstruiert het. Noch dr Künstlere Valentine Hugo het dr Max Ernst für sini Kollascheserii *Une semaine de bonté – Eine Woche der Güte* (1933) näbe zitgenössische Illustrazioone au Grafike vom Doré brucht.
Sini Illustrazioone für em Samuel Taylor Coleridges *The Rime of the Ancient Mariner* het dr Doré sälber as sini beste bezäichnet.

## Gallerii
 
Datei:Gustave Dore Inferno1.jpg|Dr Dante verloore im Wald (Canto I vo dr Göttlige Komödie, Inferno)
Datei:Dore Gustave Francesca and Paolo da Rimini Canto 5 73-75.jpg|D Francesca und dr Paolo da Rimini, Canto V vo dr Göttlige Komödie, Inferno
Datei:Gustave Doré - Dante et Virgile dans le neuvième cercle de l'Enfer.jpg|Dr Dante dr und Vergil im nüünte Kräis vo dr Höll, Canto 32 vo dr Göttlige Komödie, Inferno
Datei:Doré Dante Fegefeuer.jpg|*Göttliche Komödie*, Purgatorio
Datei:Paradise Lost 12.jpg|Sturz vo Satan, Illustration zu Milton: Paradise Lost
Datei:Paul Gustave Dore Andromeda.jpg|D Andromeda am Felse
Datei:Houndsditch.jpg|E Hundeläbe, 1872
Datei:Inferno Canto 08 - Styx (148618431).jpg|Dr Styx
Datei:Munchausen by Gustave Dore (31030896).jpg|Karikatur vom Münchhausen
Datei:Confusion of Tongues (89393754).jpg|Sproochverwirrig, 1865
Datei:Paul in Ephesus (89485605).jpg|Dr Paulus z Ephesus, um 1866
Datei:Gustave dore crusades the childrens crusade.jpg|Dr Chinderkrüzzug


## Litratur
* Nigel Gosling: *G. Doré*, engl. 1973 und Rembrandt Verlag, Berlin 1975, ISBN 3-7925-0223-2
* Walter Moers: *Wilde Reise durch die Nacht.* mit Illustrationen Dorés, einer tabellarischen Biographie und einem Verzeichnis der wichtigsten Werke.
* H. Guratzsch / G. Unverfehrt (Hrsg.): *Gustave Doré.* – Die bibliophilen Taschenbücher (2 Bände). Harenberg, Göttingen 1982, ISBN 3-88379-348-5.
* *Gustave Doré.* Berlin: Eulenspiegel-Verlag, 21990, ISBN 3-359-00253-9
* 

## Weblingg

* 
* Art Passions Doré Gallery
* D Bilder vom Gustave Doré im Gustave Aimard siiner "Freikugel"
* Carol Gerten Fine Art: Bildergalerii
* Don Quijote. 120 Illustratione PDF in der Arno-Schmidt-Referänzbibliothek vo dr GASL (23,84 MB)
* Bildersammlig und Beschriibig – Gustav Doré uf SurLaLuneFairyTales.com